Legal Document

Category: 2261

Text:
25. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.42485/5569 της 19-23 Ιουλ.2002 (ΦΕΚ Β΄940) Τεχνικές προδιαγραφές αυτομάτων γραμμών ελέγχου Ιδιωτικών ΚΤΕΟ. Έχοντας υπόψη: 1. Τις διατάξεις α) Του άρθρου 37 παρ. 2 του Νόμου 2963/2001 (ΦΕΚ 268 Α~) «Οργάνωση και λειτουργία των δημοσίων επιβατηγών μεταφορών με λεωφορεία, τεχνικός έλεγχος οχημάτων και ασφάλεια χερσαίων μεταφορών και άλλες διατάξεις». β) Τις διατάξεις του άρθρου 29α του Ν. 1558/1985 (Α~ 137) «κυβέρνηση και κυβερνητικά όργανα» που προστέθηκε με το άρθρο 27 του Ν. 2081/1992 (Α~ 154) και αντικαταστάθηκε από την παρ. 2α του άρθρου 1 του Ν.2469/1997 (Α~ 38). 2. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 1. Τα συγκροτήματα των αυτομάτων γραμμών τεχνικού ελέγχου επιβατηγών αυτοκινήτων Ιδιωτικών ΚΤΕΟ, εξασφαλίζουν την αυτόματη μέτρηση και εκτύπωση των αποτελεσμάτων ελέγχου όλων των μηχανημάτων που αναφέρονται στην παράγραφο 3 του παρόντος άρθρου, εκτός του τζογομέτρου.  2. Έγκριση μηχανημάτων: Όλα τα μηχανήματα ελέγχου της παραγράφου 3 του παρόντος άρθρου εκτός του τζογομέτρου, να διαθέτουν πιστοποιητικό έγκρισης από διεθνή οργανισμό ή από χώρα μέλος της Ευρωπαϊκής Ένωσης. 3. Κάθε γραμμή τεχνικού ελέγχου περιλαμβάνει τα παρακάτω βασικά μηχανήματα και συσκευές: α. Αποκλισιόμετρο (Side Slip Tester) για τη μέτρηση της σύγκλισης ή απόκλισης των τροχών ενός άξονα του ελεγχόμενου αυτοκινήτου. β. Αμορτισερόμετρο (Shock Absorber Tester) για τη μέτρηση της κατάστασης του συστήματος ανάρτησης ξεχωριστά για κάθε άξονα. γ. Φρενόμετρο περιστρεφόμενων κυλίνδρων (Brake Tester) για τη μέτρηση των δυνάμεων και του συντελεστή πεδήσεως του ελεγχόμενου οχήματος. δ. Αναλυτή καυσαερίων (4-Gas Tester) για τη μέτρηση των καυσαερίων των βενζινοκίνητων οχημάτων. (Μετά τη σελ. 264,30828) Σελ. 264,30829 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.22-25 ε. Νεφελόμετρο (Diesel Emission Tester) για τη μέτρηση της θολερότητας των καυσαερίων των πετρελαιοκίνητων οχημάτων. στ. Φωτόμετρο (Headlight Tester) για τη μέτρηση των φώτων πορείας και διασταύρωσης του ελεγχομένου οχήματος. Τα αποτελέσματα των μετρήσεων των παραπάνω μηχανημάτων και συσκευών ελέγχου πρέπει να εμφανίζονται στις οθόνες της κεντρικής μονάδας ελέγχου ή των τερματικών και να εκτυπώνονται στο δελτίο τεχνικού ελέγχου του οχήματος. ζ. Τζογόμετρο, το οποίο δεν είναι συνδεμένο με την αυτόματη γραμμή, για τον έλεγχο των ανεπίτρεπτων ανοχών (τζόγων) των συστημάτων ανάρτησης και διεύθυνσης των οχημάτων. 4. Τα μηχανήματα τεχνικού ελέγχου των γραμμών της προηγούμενης παραγράφου συνδέονται με το σύστημα μηχανογράφησης του Ιδιωτικού ΚΤΕΟ με τρόπο ώστε να καθίσταται αδύνατη η επέμβαση του προσωπικού του ΚΤΕΟ στα αποτελέσματα των μετρήσεων του τεχνικού ελέγχου. Στη μελέτη εγκατάστασης των αυτομάτων γραμμών ελέγχου που υποβάλλεται στην αρμόδια αρχή εγκρίσεως των αδειών ίδρυσης και λειτουργίας, θα περιγράφεται και ο τρόπος που καθιστά αδύνατη την επέμβαση του προσωπικού του ΚΤΕΟ στα αποτελέσματα των μετρήσεων του τεχνικού ελέγχου.  Σελ. 264,30830 Τεύχος -Σελ.  21.Ε.λ.25 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) Άρθρο 2 1. Αποκλισιόμετρο (Side Slip Tester): α. Το αποκλισιόμετρο της γραμμής αποτελείται από ειδική πλάκα επί της οποίας διέρχεται με μικρή ταχύτητα ένας τροχός του μπροστινού ή του πίσω άξονα και μετρά είτε τη σύγκλιση είτε την απόκλιση των τροχών του μπροστινού και πίσω άξονα αντίστοιχα, η οποία αναφέρεται στη πλευρική απόκλιση της πορείας του αυτοκινήτου σε μέτρα ανά χιλιόμετρο πορείας. β. Η μέγιστη ένδειξη απόκλισης της πορείας θα πρέπει να είναι τουλάχιστον ± 15m/km. γ. Η ρύθμιση της ένδειξης να είναι ανάλογη με την πλευρική μετακίνηση της πλάκας διέλευσης του τροχού και να υπάρχει δυνατότητα ένδειξης της σύγκλισης ή απόκλισης ξεχωριστά του μπροστινού και πίσω άξονα. 2. Το αμορτισερόμετρο: Το αμορτισερόμετρο της γραμμής αποτελείται από δύο πλάκες έδρασης των τροχών του μπροστινού ή πίσω άξονα και έχει τη δυνατότητα μέτρησης επί τοις % του κρατήματος των τροχών στο δρόμο καθώς και την επί τοις % διαφοράς του κρατήματος των τροχών του ιδίου άξονα. 3. Το φρενόμετρο: α. Το φρενόμετρο της γραμμής αποτελείται από 2 ζεύγη περιστρεφόμενων κυλίνδρων, ένα ζεύγος για κάθε τροχό του ίδιου άξονα. Οι κύλινδροι έχουν ειδική επικάλυψη στην εξωτερική τους επιφάνεια ώστε να είναι αυξημένος ο συντελεστής τριβής μεταξύ του πέλματος του ελαστικού των τροχών και του κυλίνδρου, και στην περίπτωση μέτρησης με βρεγμένους τροχούς. β. Το φρενόμετρο πρέπει να είναι κατάλληλο για τον έλεγχο επιβατηγών αυτοκινήτων και να μετρά το βάρος κάθε άξονα, εκτός εάν αυτό μετριέται στο αμορτισερόμετρο. γ. Το φρενόμετρο πρέπει να μετρά: (α) Τις δυνάμεις πέδησης των τροχών μπροστινού και πίσω άξονα. (β) Την επί τοις % διαφορά των δυνάμεων πέδησης των τροχών του ιδίου άξονα (μονόπλευρο φρενάρισμα). (γ) Τις δυνάμεις πέδησης των τροχών του χειρόφρενου. (δ) Το συνολικό βάρος του οχήματος εκτός εάν αυτό μετριέται στο αμορτισερόμετρο. (ε) Τον συντελεστή πέδησης επί τοις % του ποδόφρενου. (στ) Τον συντελεστή πέδησης επί τοις % του χειρόφρενου. δ. Η ταχύτητα περιστροφής των κυλίνδρων κατά τη μέτρηση να είναι της τάξεως των 5km/h και η εκκίνηση της περιστροφής των κυλίνδρων και η παύση αυτής γίνεται αυτόματα με κατάλληλη διάταξη εκκίνησης και παύσης της περιστροφής των κυλίνδρων. ε. Το φρενόμετρο να έχει τη δυνατότητα να βαθμονομείται και να έχει τη δυνατότητα μέτρησης αυτοκινήτων με κίνηση και στους 4 τροχούς μονίμου εμπλοκής. 4. Ο αναλυτής καυσαερίων α. Ο αναλυτής καυσαερίων της γραμμής πρέπει να μετρά: - Διοξείδιο του άνθρακα CO2 - Υδρογονάνθρακες HC - Μονοξείδιο του άνθρακα CO - Οξυγόνο Ο2 - Συντελεστή «λ» - Μονοξείδιο του άνθρακα διορθωμένο CO cor - Στροφές του κινητήρα RPM - Θερμοκρασία του κινητήρα (C β. Η μέθοδος μέτρησης για τα αέρια CO2, CO, HC να στηρίζεται στην αρχή απορρόφησης στην υπέρυθρη ακτινοβολία χωρίς διασπορά NDIR και για το Ο2 στην αρχή ηλεκτροχημικού γαλβανικού στοιχείου. γ. Η βαθμονόμηση (καλιμπράρισμα) πρέπει να γίνεται ηλεκτρικά κατά τη διάρκεια των μετρήσεων και κατά διαστήματα με πρότυπο αέριο για τα αέρια CO, HC, CO2. δ. Οι συσκευές πρέπει να έχουν ενσωματωμένο ή να συνοδεύονται από σύστημα EURO OBD, για τον έλεγχο των παραμέτρων λειτουργίας των διαφόρων συστημάτων του οχήματος που ελέγχονται από το σύστημα αυτό. ε. Οι συσκευές πρέπει να έχουν έγκριση τύπου για ακρίβεια κλάσεως Ι (OIML I) που θα αποδεικνύεται με πιστοποιητικό από αναγνωρισμένο φορέα της Ε.Ε.  5. Το νεφελόμετρο: α. Το νεφελόμετρο της γραμμής πρέπει να μετρά την θολερότητα των καυσαερίων των πετρελαιοκίνητων οχημάτων που προέρχεται από τον περιεχόμενο καπνό με βάση την αρχή της φωτομετρικής απορρόφησης και με δειγματοληψία μερικής ροής καυσαερίων. β. Η συσκευή πρέπει να διαθέτει δύο κλίμακες μετρήσεων. Μία για την μέτρηση του συντελεστή απορρόφησης «Κ» και μια για την επί τοις % μέτρηση της θολερότητας των καυσαερίων από 0% μέχρι 100%. γ. Η συσκευή πρέπει να διαθέτει ενσωματωμένο ή ανεξάρτητο στροφόμετρο για την μέτρηση των στροφών του πετρελαιοκινητήρα, καθώς και θερμόμετρο για την μέτρηση της θερμοκρασίας του πετρελαιοκινητήρα. 6. Το φωτόμετρο: α. Το φωτόμετρο της γραμμής αποτελείται από τη κυρίως συσκευή ελέγχου των φώτων διασταύρωσης και πορείας του αυτοκινήτου και κατάλληλη βάση της συσκευής η οποία θα έχει τη δυνατότητα μετακίνησης με τη βοήθεια τροχών. (Μετά τη σελ. 264,30830) Σελ. 264,30831 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.25 β. Το φωτόμετρο πρέπει να ελέγχει τη φωτεινή δέσμη των φώτων διασταύρωσης και πορείας του ελεγχομένου αυτοκινήτου εφόσον προηγουμένως η κυρίως συσκευή συγκέντρωσης της δέσμης φώτων κεντράρεται και ευθυγραμμίζεται με τους φανούς πορείας-διασταύρωσης του αυτοκινήτου. γ. Το φωτόμετρο μετρά ξεχωριστά για τους αριστερούς και δεξιούς φανούς την απόκλιση δεξιά αριστερά - άνω - κάτω, και την ένταση των φωτεινών δεσμών των φώτων πορείας και διασταύρωσης. Οι αποκλίσεις των δεσμών μπορεί να αναφέρονται με λέξεις ή επί τοις % απόκλιση για δέσμες μήκους 10 μέτρων και η ένταση της δέσμης θα αναφέρεται σε LUX ή σε CD (candela).  7. Το τζογόμετρο:  α. Το τζογόμετρο της γραμμής είναι υδραυλικού τύπου και πρέπει να είναι εγκατεστημένο αριστερά δεξιά του λάκκου επιθεώρησης των οχημάτων. Εάν δεν υπάρχει λάκκος επιθεώρησης αλλά ειδικός ανυψωτήρας, θα πρέπει να βρίσκεται στις βάσεις επικάθησης του ανυψωτήρα. β. Το τζογόμετρο διαθέτει ένα ζεύγος πλακών που παλινδρομούν και στις οποίες επικάθονται οι 2 τροχοί του μπροστινού και πίσω άξονα διαδοχικά. Με τη βοήθεια κατάλληλου χειριστηρίου φωτίζονται τοπικά τα ελεγχόμενα σημεία για υπερβολικές ανοχές του οχήματος και δίνονται οι εντολές παλινδρόμησης των πλακών του τζογομέτρου, για να διευκολύνονται οι οπτικοί έλεγχοι του οχήματος που πραγματοποιούνται από τον ελεγκτή του ΚΤΕΟ. Άρθρο 3 Η ισχύς της παρούσας απόφασης αρχίζει από την ημερομηνία δημοσίευσής της στην Εφημερίδα της Κυβερνήσεως. Σελ. 264,30832 Τεύχος -Σελ.